সত্যিই, ড্রামার থেকে কমেডি অনেক কঠিন। আমি অন্তত এটা বিশ্বাস করি। খুব সহজেই ড্রামা তৈরি করে ফেলা যায়। কিন্তু হিউমর অত সহজে আসে না। তার উপরে সেই হিউমরের মধ্যে একটা সেন্স থাকে, তা হলে সেটা তোলা খুবই কঠিন হয়ে যায়। তবে আমাদের দেশে কমেডি সিনেমাকে ড্রামাটিক সিনেমার মতো কদর করা হয় না। মানে ওই আর কি, পয়সা দিয়ে হাসতে যাব? কমেডি ছবি যত ভালই হোক না কেন কোথাও সে পুরস্কার পাবে না। এমনকি, ভাল কমেডি ছবিকে ফিল্ম সমালোচকদেরও রেটিং দিতে গায়ে জ্বর আসে।